বিএনপি’র কেন্দ্রীয় নেতা মঞ্জু বলেন, খুলনা শহর বিএনপি’র শহর, ধানের শীষ’র শহর। এ শহরে ৩২ বছরের ইতিহাসে কখনোই আওয়ামী লীগ অংশগ্রহনমুলক নির্বাচনে জেতে নাই। এবারও জিতবে না ইনশাআল্লাহ্। সেই বার্তা ওরা পেয়েছে। পেয়েই তারা একে একে দুইদিন পর তারা সাড়াশী অভিযান চালাচ্ছে। এ পর্যন্ত মহানগরীতে প্রথমে ২১জন ও জেলায় ৫৫জন এবং আজকে (গতরাতে) সাতজন নেতাকর্মীকে গ্রেফতার করা হয়েছে। এতে বিএনপিকে নির্বাচনকে থেকে দুরে রাখা যাবে না। বিএনপি তথা ২০দলের প্রত্যেকটি নেতাকর্মীর প্রস্তুত; জান দেবো তো ব্যালট দেবো না। জান দেবো তো ব্যালট বাক্স দেবো না। সকল প্রস্তুতি মোকাবেলায় তৈরী থাকতে ২০দলীয় জোটের নেতাকর্মী ও খুলনাবাসীর প্রতি আহ্বান জানিয়েছেন। তাৎক্ষনিক এ প্রেস ব্রিফিংয়ে ২০দলীয় জোটের অন্যতম শরীক বিজেপি’র নগর সভাপতি এডভোকেট লতিফুর রহমান লাবু, জেলা বিএনপি’র সহ-সভাপতি শেখ আব্দুর রশিদ ও নগর বিএনপি’র সহ-দপ্তর সম্পাদক শামসুজ্জামান চঞ্চলসহ অন্য নেতাকর্মীরা উপস্থিত ছিলেন।